
26-TA-1620: Rīkojuma projekts (Vispārīgais)
Par nekustamo īpašumu daļu atsavināšanu Latvijas Republikas un Krievijas Federācijas valsts robežas joslas, patrulēšanas joslas un robežzīmju uzraudzības joslas ierīkošanai
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	Izsludināšana: 22.07.2026. 08:16

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 30.07.2026.)
Lūdzam precizēt anotāciju, norādot to, kā tiks risināts jautājums par nekustamā īpašuma "Gauri" (kadastra Nr.3844 012 0087) hipotekārā kreditora interešu aizsardzību minētā nekustamā īpašuma daļas atsavināšanas sabiedrības vajadzībām procesā (piemēram, vai hipotekārajam kreditoram ir paziņots par ieķīlātā nekustamā īpašuma daļas atsavināšanas nepieciešamību, vai kreditors ir izteicis piekrišanu nekustamā īpašuma atsavināšanai un sadalei, par atlīdzības sadali starp nekustamā īpašuma īpašnieku un hipotekāro kreditoru, kas notiks ar ķīlas atzīmēm pēc nekustamā īpašuma daļas atsavināšanas u. c.) un Tiesību akta lietai pievienot dokumentus, kas apliecina veiktos, kā arī plānotos pasākumus minētā hipotekārā kreditora interešu aizsardzībai.

Pamatojums: 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma (turpmāk-Atsavināšanas likums) 7.1 pantu, atsavinot nekustamo īpašumu sabiedrības vajadzībām, ievēro arī tās personas intereses, kurai par labu attiecībā uz nekustamo īpašumu ir nostiprināta ķīlas tiesība. Nekustamā īpašuma atsavināšana sabiedrības vajadzībām pati par sevi nevar būt par pamatu, lai prasītu to saistību pirmstermiņa izpildi, kuras nodrošinātas ar attiecīgo nekustamo īpašumu, vai lai uzskatītu, ka minētās saistības tiek pārkāptas.
                    2. Atsavināšanas likuma 18. panta pirmā daļa daļa noteic, ka, lai informētu nekustamā īpašuma īpašnieku par nekustamā īpašuma vai tā daļas atsavināšanas nepieciešamību sabiedrības vajadzību nodrošināšanai un noteiktu atlīdzību, institūcija nosūta paziņojumu par šā īpašuma vai tā daļas atsavināšanas nepieciešamību nekustamā īpašuma īpašniekam un personai, kurai par labu attiecībā uz nekustamo īpašumu ir nostiprināta ķīlas tiesība.
                  3. Saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 44. punktu, Tiesību akta lietai papildus pievieno nepieciešamo informāciju un dokumentus, bez kuru esības nav iespējams pieņemt lēmumu pēc būtības.
Piedāvātā redakcija
-
	Ņemts vērā
Anotācijas 1.3. apakšpunkts papildināts šādā redakcijā: "2026.gada 10. augustā saņemta SIA “Credus Capitals”, reģistrācijas Nr. 40203518872, piekrišana zemes vienības ar kadastra apzīmējumu 3844 012 0137, 0,0790 ha platībā, kas ietilpst nekustamā īpašuma “Gauri”, kadastra numurs 3844 012 0087, sastāvā, atsavināšanai par labu Latvijas Republikas Iekšlietu ministrijai, nesaglabājot uz atsavināmo zemes vienību par labu SIA “Credus Capitals”, reģistrācijas Nr. 40203518872, zemesgrāmatā reģistrētās hipotēkas un aizliegumus.". Pie paskaidrojošiem dokumentiem pievienota SIA “Credus Capitals” piekrišana.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 05.08.2026.)
Tiesiskās skaidrības nodrošināšanai lūdzam papildināt anotāciju ar informāciju par to, kā atsavināšanas procesā tiks nodrošināta sabiedrības ar ierobežotu atbildību "Credus Capital" kā kreditora tiesību un tiesisko interešu ievērošana, ņemot vērā, ka uz nekustamo īpašumu "Gauri" (kadastra Nr. 3844 012 0087) ir nostiprināta hipotēka un zemesgrāmatā reģistrēts aizliegums bez kreditora rakstveida piekrišanas nekustamo īpašumu atsavināt, dāvināt, sadalīt vai apgrūtināt ar lietu tiesībām.
Piedāvātā redakcija
-
	Ņemts vērā
Anotācijas 1.3. apakšpunkts papildināts šādā redakcijā: "2026.gada 10. augustā saņemta SIA “Credus Capitals”, reģistrācijas Nr. 40203518872, piekrišana zemes vienības ar kadastra apzīmējumu 3844 012 0137, 0,0790 ha platībā, kas ietilpst nekustamā īpašuma “Gauri”, kadastra numurs 3844 012 0087, sastāvā, atsavināšanai par labu Latvijas Republikas Iekšlietu ministrijai, nesaglabājot uz atsavināmo zemes vienību par labu SIA “Credus Capitals”, reģistrācijas Nr. 40203518872, zemesgrāmatā reģistrētās hipotēkas un aizliegumus.".
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
8.1.13. uz datu aizsardzību
	Priekšlikums (FM - 05.08.2026.)
Ņemot vērā, ka Ministru kabineta rīkojuma projekta paskaidrojošie materiāli satur fizisko personu datus, aicinām anotācijas 8.1.13. sadaļu papildināt ar informāciju par personas datu apstrādes un aizsardzības prasību ievērošanu.
Piedāvātā redakcija
-
	Ņemts vērā
Anotācijas 8.1.13.apakšpunkts papildināts šādā redakcijā: "Veicot personas datu apstrādi, katra persona ir atbildīga par personas datu apstrādes nodrošināšanu atbilstoši Eiropas Parlamenta un Padomes Regulai (ES) 2016/679 un Latvijas Republikas normatīvajos aktos noteiktajām prasībām.".
	Anotācija (ex-ante)
8.1.13. uz datu aizsardzību



